Idirdhealú dearfach

Is éard is idirdhealú dearfachi mBéarla, affirmative action ann ná chóir fhabhrach, a bhfuil d’aidhm leis comhionannas deiseanna a chur chun cinn do dhaoine faoi mhíbhuntáiste (mar shampla, cuótaí). Is polasaí nó beartas é chun freastal ar riachtanais speisialta daoine nó catagóir daoine a dteastódh áiseanna, socruithe, seirbhísí nó cúnamh uathu mar gheall ar a gcúinsí pearsanta.

Tá beartanna de shaghas idirdhealú dearfach i bhfad níos coitianta sna Stáit Aontaithe ná san Eoraip, áit a mbíonn an gníomhaíocht dhearfach curtha in iúl go minic.   Is lú i bhfad an chonspóid a bhaineann le gníomhaíocht dhearfach, mar níl aon iallach ag baint leis de ghnáth, ach is beag éifeacht a bhíonn aige b'fhéidir.

Cuirtear na polasaithe nó beartais seo i bhfeidhm i dtíortha éagsúla ar mhaithe le grúpaí mionlaigh, imeallaithe, nó daoine faoi mhíbhuntáiste.  Go stairiúil agus go hidirnáisiúnta, tugtar tacaíocht don idirdhealú dearfach toisc go gcreidtear go gcabhraíonn sé le grúpaí imeallaithe cothrom na Féinne a bhaint amach (mar shampla  i gcúrsaí fostaíochta agus oideachais). Cuireann beartais den saghas seo an éagsúlacht chun cinn, agus tugann sé buntáistí do bhaill de na grúpaí seo mar chúiteamh ar éagóracha a bhí déanta orthu. 

Faightear polasaithe difriúla ó áit go háit. I dtíortha áirithe, baintear úsáid as cuótaí chun céatadán áirithe de phostanna státseirbhíse, ceapacháin pholaitíochta, agus folúntais scoile a choinneáil do bhaill de ghrúpaí imeallaithe. Is é seo an polasaí san India, mar shampla, faoin chóras áirithinte.

 Féach freisin 

 Gníomhaíocht dhearfach

 Tagairtí 

Catagóir:Leithcheal
Catagóir:Ceartas sóisialta
Catagóir:Ciníochas
Catagóir:Cine
Catagóir:Gníomhaíocht dhearfach